Doch Kahle bringt dat stracks in'n Gliken,
Hei lett ehr an koll Water rüken
Un hett sei ut de Ahnmacht weckt
Un treckt Herrn Moritz ut den Hümpel.
»Herr Gimpel sind ein wahrer Simpel!
Sie hab'n sie bis zum Tod erschreckt;
So was ist nicht für kranke Ohren,
Die ganze Kur ist jetzt verloren,
So etwas kennen wir Doktoren.«
»Au waih geschrie'n! Mein Geld! Die ganze Kur!
Doch warten Sie, Herr Dokter, nur!«
Un schüwwt de annern utenanner
Un geiht an sin schön Blümchen ranner.
»Wo haißt? Wos is? Wos fällt dir ain?
Wo kannst du so verschrecklich sain?
Du wirst die ganze Kur verderben!
Der Mauses is nicht tot.
Woßu soll denn der Mauses sterben?
Und wenn er stirbt, sind wir die Erben.«
Un geiht herut. »Ich hob nich Zait;
Ich muß zu Haus' zaruck noch heut.«
Sin Wagen steiht denn ok bereit,
Un as uns' leiw Herr Moritz Gimpel
Heruppe stiggt up sin Gerümpel,
Dunn stahn de Kurgäst vör de Dör,
Un't Lachen geiht nu hen un her.
Dunn kickt Herr Moritz von den Wagen
So höhnschen op de Gäst hendal
Un ward sick an de Taschen slagen
Mit sine langen, dreck'gen Knäbel.
»Geld is de Hauptsach' doch, Herr Kahl.
Un, meine Herrn, besuchen Se mich in Räbel!«